  Майя Бывальцева Каракулиноын тылпу кысонъя 32 номеро частьлэсь депозэ выльдэм бере устӥзы. Кызьы ивортэ Удмуртиысь МЧС-лэнпресс-службаез, сӥё-дано ужрад ортчиз 25-тӥ шуркынмонэ. «Россиысь МЧС-лэн Удмурт Элькунъя Валтӥсь управлениезлэн кивалтӥсез генерал-майор Пётр Фомин ӧнерчиосты корка пыронэн пусйиз но лэсьтӥськон-тупатъян ужъёсты нуыны юрттэмзы понна тау кариз», — верамын ивортонын. Сӥё-дано ужрадэ Россиысь МЧС-лэн элькунъя управлениезлэн кивалтӥсез вуиз Фото: Удмуртиысь МЧС-лэн пресс-службаез © Управленилэн кивалтӥсез пусйиз, элькун кивалтэтлэн но улосвыл тӧролэн Александр Соловьёвлэн юрттэменызы берло аръёсы депоослэн 12 юртъёссы выльдэмын. Таяз арын корка пыронзэс пусйизы ни Шарканысь тылпу кысӥсьёс, нош 2017-тӥ арын Ярысь депоез быдэсак тупатъяны чаклазы. Солы луонлык кылдӥз «Тылпулэсь утиськон» нимысьтыз элькун программаез быдэсъян улсын. 32 номеро частьын ужасьёслы автоцистерна но оперативной автомобиль, компьютер кузьмазы. Каракулиноысь тылпу кысӥсьёслы автоцистерна но оперативной автомобиль кузьмазы  Фото: Удмуртиысь МЧС-лэн пресс-службаез © Тегъёс: Мерлык МЧС Каракулино Удмуртия тупатъянужъёс  